Πλήξιππος

Στην ελληνική μυθολογία με το όνομα Πλήξιππος, που ετυμολογείται από τις λέξεις πλήττω και ίππος, και εννοεί αυτόν που χτυπά τα άλογα, ήταν γιος του Αιτωλού ηγεμόνα Θεστίου και της Ευρυθέμιδας. Αδέλφια του Πληξίππου ήταν οι Εύιππος (γνωστός και ως Τοξέας), Ευρύπυλος, Ίφικλος, Αλθαία, Λήδα και Υπερμνήστρα. Ο Πλήξιππος έλαβε μέρος στο κυνήγι του Καλυδωνίου Κάπρου, θύμωσε όμως που το τομάρι του κάπρου δόθηκε σε μια γυναίκα (την Αταλάντη) από τον ανεψιό του Μελέαγρο. Στη συμπλοκή που επακολούθησε, ο Μελέαγρος σκότωσε τον Πλήξιππο και τον Εύιππο.Οβιδίου Μεταμορφώσεις, 8. 300ff

Και άλλα πρόσωπα
Τρία ακόμα πρόσωπα της μυθολογίας αναφέρονται με το όνομα Πλήξιππος (τα δύο τελευταία μόνο από Λατίνους συγγραφείς):

 Γιος του Φινέα και της Κλεοπάτρας, αδελφός του Πανδίωνα. Ο Πλήξιππος αυτός και ο αδελφός του τυφλώθηκαν από τον Φινέα με την υποκίνηση της μητριάς τους Ιδαίας ή Ειδοθέας.Βιβλιοθήκη Απολλοδώρου, 3.15.3
 Γιος του Αιγύπτου ,που αναφέρεται μόνο από τον ΥγίνοFabulae, 170.
 Γιος του βασιλιά της Αρκαδίας Χορικού, αδελφός του Αινέτου και της Παλαίστρας.Σέρβιου In Vergilii Aeneidem commentarii (σχόλια στην Αινειάδα), 8. 138

Με το όνομα πλήξιππος είναι γνωστό και ένα γένος αραχνών, που περιλαμβάνει δεκάδες διαφορατικά είδη.
Παραπομπές

Πληξιππος